
RAPORT DE SPECIALITATE
privind modificarea și completarea Regulamentului de organizare și funcționare parcărilor publice cu plată din municipiul Alba Iulia aprobat prin HCL nr. 235/2019 

cu modificările și completările ulterioare

Prin prezentul proiect de hotărâre se propune modificarea și completarea Regulamentului de organizare și funcționare a parcărilor publice cu plată din municipiul Alba Iulia aprobat prin HCL nr. 235/2019 cu modificările și completările ulterioare. 


Cu privire la prezentul proiect de hotărâre vă facem cunoscute următoarele :

Pentru realizarea investițiilor imobiliare din domeniul turismului (hoteluri, moteluri și pensiuni, cu dotările aferente), care urmează să fie efectuate la toate categoriile de monumente istorice prevăzute de lege - monumente, ansambluri, situri - inclusiv la anexele acestora, identificate în același imobil - teren și/sau construcții, la construcții amplasate în zone de protecție a monumentelor și în zone construite protejate, stabilite potrivit legii, ori la construcții cu valoare arhitecturală sau istorică deosebită, stabilite prin documentații de urbanism aprobate, este necesară închirierea de locuri de parcare publice din locurile disponibile, în vederea funcționării investițiilor. 


Astfel, propunem modificarea și completarea art. 33 din Regulamentul de organizare și funcționare a parcărilor publice cu plată din municipiul Alba Iulia aprobat prin HCL nr.235/2019, cu modificările și completările ulterioare, prin modificarea aliniatului (2) și introducerea unui aliniat (5) care vor avea următorul conținut :

(2)Unitaților hoteliere se poate închiria un număr de locuri de parcare , reprezentând maxim 20% din numărul total necesar prevăzut de legislația specifică, din locurile de parcare publice disponibile pe o rază de maxim 250 m.

................................................................................................................................................

„(5)Prin excepție de la aliniatul (2) , pentru realizarea investițiilor imobiliare din domeniul turismului (hoteluri, moteluri și pensiuni, cu dotările aferente), care urmează să fie efectuate la toate categoriile de monumente istorice prevăzute de lege - monumente, ansambluri, situri - inclusiv la anexele acestora, identificate în același imobil - teren și/sau construcții, la construcții amplasate în zone de protecție a monumentelor și în zone construite protejate, stabilite potrivit legii, ori la construcții cu valoare arhitecturală sau istorică deosebită, stabilite prin documentații de urbanism aprobate, se permite închirierea locurilor de parcare necesare funcționării în procent de maxim 60% din numărul total necesar prevăzut de legislația specifică, din locurile de parcare publice disponibile pe o raza de maxim 250 m, astfel:


a) Taxa pentru închirierea unui loc de parcare din cele prevăzute la art. 33 alin. (5) este echivalentul taxei pe zi/ ZONA O,1 sau 2.


b) În cazul în care se dorește renunțarea la închiriere, în tot sau în parte (pentru o parte din locurile de parcare închiriate), în cazul locurilor de parcare prevăzute la art. 33 alin. (2) și alin. (5), investitorul/ beneficiarul va face dovada existenței unor locuri de parcare situate într-o parcare privată amenajată și autorizată ca atare, pe o rază de maxim 250 m față de obiectivul turistic autorizat, locuri de parcare care vor fi notate în extrasul de carte funciară aferent imobilului, pentru obiectivul turistic autorizat și își vor menține poziția și vor funcționa pe toată durata de funcționare a obiectivului turistic.

Celelalte prevederi ale Regulamentului de organizare și funcționare a parcărilor publice cu plată din Municipiul Alba Iulia, aprobat prin HCL nr.235/2019, cu modificările și completările ulterioare, rămân neschimbate. 


Având în vedere cele de mai sus, vă propunem spre dezbatere prezentul proiect de hotărâre.


La redactarea prezentului proiect de hotărâre au mai fost avute în vedere și dispozițiile art.3(1), lit.”i” și ale art.5 pct.2 lit.”j” din O.G.nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, dispozitiile Legii nr. 422/2001 privind protejarea monumentelor istorice, republicată, cu modificările și completările ulterioare precum și dispozițiile  art.129(2) lit.”d” coroborat cu dispozițiile art.129(7) lit.”s”, ale art.139 (3) lit.”g” şi ale art.196 (1) lit.”a” din OUG nr.57/2019 privind Codul Administrativ, Partea I, cu modificările și completările ulterioare.

